CELEX: 12008M/PRO/26
Language: sk
Date: 2008-05-09 00:00:00
Title: Konsolidované znenie Zmluvy o Európskej únii - PROTOKOLY - Protokol (č. 26) o službách všeobecného záujmu

Dôležité právne oznámenie

|

12008M/PRO/26

Konsolidované znenie Zmluvy o Európskej únii - PROTOKOLY - Protokol (č. 26) o službách všeobecného záujmu  

Úradný vestník 115 , 09/05/2008 S. 0308 - 0308

		PROTOKOL (č. 26)O SLUŽBÁCH VŠEOBECNÉHO ZÁUJMUVYSOKÉ ZMLUVNÉ STRANY,ŽELAJÚC SI zdôrazniť význam služieb všeobecného záujmu,SA DOHODLI NA týchto výkladových ustanoveniach, ktoré sú pripojené k Zmluve o Európskej únii a k Zmluve o fungovaní Európskej únie:Článok 1Spoločné hodnoty Únie, pokiaľ ide o služby všeobecného hospodárskeho záujmu v zmysle článku 14 Zmluvy o fungovaní Únie, zahŕňajú najmä:- základnú úlohu a široké diskrečné právomoci národných, regionálnych a miestnych orgánov pri poskytovaní, obstarávaní a organizovaní služieb všeobecného hospodárskeho záujmu, ktoré čo najlepšie napĺňajú potreby užívateľov;- rôznorodosť medzi rôznymi službami všeobecného hospodárskeho záujmu a rozdiely v potrebách a preferenciách užívateľov, ktoré môžu byť spôsobené rozdielnymi geografickými, sociálnymi alebo kultúrnymi okolnosťami;- vysokú úroveň kvality, bezpečnosti a dostupnosti, rovnaký prístup a presadzovanie všeobecného prístupu a práv užívateľov.Článok 2Ustanoveniami zmlúv nie sú žiadnym spôsobom dotknuté právomoci členských štátov poskytovať, obstarávať a organizovať služby všeobecného záujmu nehospodárskeho charakteru.--------------------------------------------------